Majlis Keusahawanan Pengajian Tinggi Nasional

Majlis Keusahawanan Pengajian Tinggi Nasional (MPPTN) ditubuhkan di Putrajaya oleh Kementerian Pendidikan Malaysia bagi program pembangunan keusahawanan di institusi pengajian tinggi (IPT) dengan menyumbang idea dan buah fikiran.

MKPTN ditubuhkan pada 15 Mac 2011 bertujuan membantu KPM meningkatkan usaha memantapkan pelaksanaan inisiatif di bawah Dasar Pembangunan Keusahawanan IPT dan Pelan Strategik Keusahawanan IPT.Peranannya sebagai penggerak kepada perubahan jangka panjang budaya keusahawanan di IPT dan menjadi jambatan penghubung antara IPT dengan kerajaan, usahawan, industri dan alumni.

Peranan
Tokoh-tokoh ini akan memberi input bagi membangunkan dasar berkaitan pembangunan keusahawanan di samping membantu MKPTN mencapai objektifnya.Majlis itu merupakan platform terbaik untuk kita terus menyediakan ekosistem terbaik bagi pelajar IPT mengorak langkah menjadi seorang graduan berminda keusahawanan dan seterusnya menjadi usahawan.

Kerjasama dan penglibatan industri dengan IPT untuk melaksanakan program berstruktur berteraskan keusahawanan bagi memperkasakan program sangkutan IPT.

15 tokoh
Seramai 15 tokoh korporat dan pegawai kanan kerajaan dilantik untuk tempoh tiga tahun. Watikah pelantikan disampaikan oleh Timbalan Perdana Menteri Malaysia, Tan Sri Muhyiddin Yassin dalam mesyuarat pertama majlis itu di Putrajaya pada 8 Julai 2014. Turut hadir ialah Menteri Pendidikan II, Datuk Seri Idris Jusoh.

 Ketua Setiausaha II Kementerian Pendidikan, Datuk Seri Dr. Zaini Ujang
 Ketua Pegawai Eksekutif SME Corporation, Datuk Hafsah Hashim
 Ketua Pegawai Eksekutif Perbadanan Pembangunan Teknologi Malaysia (MTDC), Datuk Norhalim Yunus
 Ketua Pegawai Eksekutif Perbadanan Usahawan Nasional Bhd., Dzulkifli Fadzilah
 Ketua Pengarah Mara, Datuk Ibrahim Ahmad
 Pengerusi Eksekutif Suruhanjaya Koperasi Malaysia, Datuk Nik Ali Mat Yunus.
 Pengarah Urusan Kumpulan SME Bank, Datuk Mohd Radzif Mohd Yunus
 Pengarah Urusan Mydin Mohamed Holdings Bhd., Datuk Ameer Ali Mydin
 Pengasas Nelson Francais (M) Sdn. Bhd., Datuk Nelson Kwok Teng Toong
 Pengarah Urusan Les' Copaque Production Sdn. Bhd., Burhanuddin Md Radzi
 Pengarah Urusan al-Ikhsan Sport Sdn. Bhd., Ali Hassan Mohd Hassan.
 pengarah Urusan DC&A Group Sdn. Bhd., Datuk David Chua
 Ketua Pegawai Eksekutif Unit Peneraju Agenda Bumiputera (Teraju), Datuk Seri Husni Salleh
 Pengarah Urusan Amanah Ikhtiar Malaysia, Norsharizal Mashahrin
 Ketua Pegawai Eksekutif Pusat Inovasi dan Kreativiti Global Malaysia, Cheryl Yeoh.

Rujukan

Kementerian Pendidikan Malaysia
Penubuhan 2011 di Malaysia